2012D0721 — RO — 16.11.2016 — 002.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

►B DECIZIA COMISIEI din 14 noiembrie 2012 de stabilire a criteriilor ecologice de acordare a etichetei ecologice a UE pentru detergenții de rufe de uz industrial și instituțional [notificată cu numărul C(2012) 8055] (Text cu relevanță pentru SEE) (2012/721/UE) (JO L 326 24.11.2012, p. 38)

Astfel cum a fost modificat prin:









▼B

DECIZIA COMISIEI

din 14 noiembrie 2012

de stabilire a criteriilor ecologice de acordare a etichetei ecologice a UE pentru detergenții de rufe de uz industrial și instituțional

[notificată cu numărul C(2012) 8055]

(Text cu relevanță pentru SEE)

(2012/721/UE)







Articolul 1

Categoria de produse „detergenți de rufe de uz industrial și instituțional” cuprinde: detergenții de rufe utilizați de utilizatori profesioniști din sectorul industrial și instituțional.

În această categorie de produse sunt incluse sisteme multicomponente constituite din mai mult de o componentă utilizate pentru crearea unui detergent complet sau a unui program de spălare pentru sistemul de dozare automată.

Această categorie de produse nu cuprinde produsele destinate să confere materialelor textile însușiri precum hidrofug, impermeabil sau ignifug etc. În plus, această categorie de produse nu cuprinde produsele dozate cu ajutorul unor suporturi textile sau din alte materiale și nici preparatele auxiliare pentru spălat a căror utilizare nu este urmată de spălare, precum produsele de îndepărtare a petelor pentru covoare și tapiserii.

Detergenții de rufe destinați consumatorilor nu fac parte din această categorie de produse.

Articolul 2

Pentru ca eticheta ecologică a UE instituită în temeiul Regulamentului (CE) nr. 66/2010 să se acorde unui detergent de rufe, acesta trebuie să se încadreze în categoria de produse „detergenți de rufe de uz industrial și instituțional” definită la articolul 1 din prezenta decizie și trebuie să respecte criteriile, precum și cerințele de evaluare și de verificare aferente, stabilite în anexa la prezenta decizie.

▼M3

Articolul 3

Criteriile ecologice pentru categoria de produse „detergenți de rufe de uz industrial și instituțional” și cerințele de evaluare și de verificare aferente sunt valabile până la 31 decembrie 2017.

▼B

Articolul 4

În scopuri administrative, numărul de cod atribuit categoriei de produse „detergenți de rufe de uz industrial și instituțional” este „039”.

Articolul 5

Prezenta decizie se adresează statelor membre.









ANEXĂ

CADRU

Scopul criteriilor

Criteriile urmăresc în speță promovarea produselor care au un impact redus asupra ecosistemelor acvatice, care conțin o cantitate limitată de substanțe periculoase și a căror performanță a fost testată. În plus, aceste criterii urmăresc să reducă consumul de energie aferent spălării prin promovarea unor produse eficiente la temperaturi mai scăzute.

CRITERII

Se stabilesc criterii pentru fiecare dintre următoarele aspecte:

1. Informațiile privind produsul și dozarea

2. Toxicitatea pentru organismele acvatice: volumul critic de diluare (VCD)

3. Biodegradabilitatea

4. Substanțele și amestecurile excluse sau limitate

5. Cerințele de ambalare

6. Performanța la spălare (adecvarea pentru utilizare)

7. Sistemele de dozare automată

8. Informațiile pentru utilizatori – Informațiile care figurează pe eticheta ecologică a UE

1. Evaluare și verificare

(a) Cerințe

Cerințele specifice de evaluare și de verificare sunt indicate pentru fiecare criteriu.

În cazul în care solicitantul trebuie să furnizeze declarații, documente, analize, rapoarte de încercare sau alte dovezi care să ateste respectarea criteriilor, se înțelege că acestea pot proveni de la solicitant și/sau de la furnizorul/furnizorii săi și/sau de la furnizorul/furnizorii acestora etc., după caz.

În măsura posibilului, încercările trebuie să se efectueze de laboratoare care îndeplinesc cerințele generale ale standardului EN ISO 17025 sau un standard echivalent.

Acolo unde este cazul, pot fi folosite și alte metode de încercare decât cele indicate pentru fiecare criteriu, dacă echivalența lor este acceptată de organismul competent care evaluează cererea.

Apendicele I face referire la baza de date a ingredientelor pentru detergenți (lista DID), care conține substanțele cel mai des folosite în formulele de detergenți. Lista se folosește pentru obținerea datelor pentru calcularea volumului critic de diluare (VCD) și pentru evaluarea biodegradabilității substanțelor componente. Pentru substanțele care nu apar pe lista DID, se oferă indicații referitoare la modalitatea de calcul sau de extrapolare a datelor pertinente. Cea mai recentă versiune a listei DID poate fi accesată de pe site-ul dedicat etichetei ecologice a UE sau prin intermediul site-urilor organismelor competente.

Dacă este cazul, organismele competente pot solicita documente justificative și pot efectua verificări independente.

(b) Praguri de măsurare

Criteriile ecologice trebuie respectate în cazul substanțelor adăugate în mod intenționat, precum și în cazul produselor secundare și al impurităților provenite din materiile prime, a căror concentrație în formula finală este mai mare sau egală cu 0,010 % în greutate.

În cazul substanțelor biocide, agenților coloranți și parfumurilor, criteriile trebuie respectate indiferent de concentrația acestora.

Substanțele care îndeplinesc pragurile menționate anterior sunt denumite în continuare „substanțe componente”.

În cazul tuturor produselor: criteriile ecologice trebuie respectate de cea mai mare doză totală recomandată pentru fiecare grad de murdărire. Dacă dozarea este indicată prin intervale, la evaluarea criteriilor trebuie utilizată doza recomandată pentru condițiile cele mai dificile.

2. Unitate funcțională

Unitatea funcțională pentru această categorie de produse se exprimă în g/kg de rufe (grame pe kilogram de rufe).

Cerințe referitoare la evaluarea și verificarea unității funcționale:

Formula completă care indică denumirea comercială, denumirea chimică, nr. CAS, nr. DID ( *1 ), cantitatea (cu și fără apă), funcția și forma tuturor substanțelor componente (indiferent de concentrație) ale produsului trebuie prezentate organismului competent. Respectivului organism competent trebuie să i se prezinte o mostră de etichetă care include recomandări de dozare.

Organismului competent trebuie să i se prezinte, pentru fiecare substanță componentă, fișe cu date de securitate în conformitate cu Regulamentul (CE) nr. 1907/2006 al Parlamentului European și al Consiliului ( 1 ).

Părțile A și B din lista DID pot fi consultate pe site-ul dedicat etichetei ecologice a UE:

http://ec.europa.eu/environment/ecolabel/documents/did_list/didlist_part_a_en.pdf

http://ec.europa.eu/environment/ecolabel/documents/did_list/didlist_part_b_en.pdf

CRITERIILE DE ACORDARE A ETICHETEI ECOLOGICE A UE

Criteriul 1 – Informațiile privind produsul și dozarea

Doza totală recomandată pentru un kilogram de rufe în funcție de gradul de murdărire și de duritatea apei se exprimă în g/kg de rufe sau în ml/kg de rufe. Atunci când se efectuează evaluări ale criteriilor, toate produsele dintr-un sistem multicomponente trebuie incluse cu doza pentru condițiile cele mai dificile.

Exemple de grade de murdărire:







Mic Mediu Mare Hotel: lenjerie de pat și prosoape etc. (prosoapele se pot considera ca fiind foarte murdare) Role de prosoape din material textil pentru mâini Îmbrăcăminte de lucru: instituții/comerț cu amănuntul/servicii etc. Restaurante: fețe de masă, șervete etc. Spălătoare de podele și covorașe Îmbrăcăminte de lucru: industrie/bucătărie/măcelărie etc. Textile de bucătărie: cârpe, prosoape de vase etc. Instituții și spitale: lenjerie de pat, cearșafuri-husă, îmbrăcăminte pentru pacienți, halate medicale etc.

Trebuie furnizate denumirea produsului sau, în cazul sistemelor multicomponente, o listă a tuturor produselor care fac parte din sistem, precum și duritatea recomandată a apei (mică, medie sau mare) și gradul intenționat de murdărire.

Solicitantul trebuie să prezinte documente care să demonstreze respectarea criteriilor 2, 3 și 6 pentru toate denumirile de produse.

Evaluare și verificare: Solicitantul trebuie să prezinte denumirea produsului sau, în cazul sistemelor multicomponente, o listă a tuturor produselor care fac parte din sistem, precum și formula exactă a produsului sau a produselor și eticheta cu instrucțiuni de dozare în funcție de cele trei grade de murdărire și de duritate a apei. Densitatea (g/ml) trebuie indicată pentru toate produsele (fie pe ambalaj, fie într-o fișă cu date de securitate).

Criteriul 2 – Toxicitatea pentru organismele acvatice: volumul critic de diluare (VCD)

Volumul critic de diluare (VCDcronic) al produsului nu trebuie să depășească următoarele limite:







Apă cu duritate mică (0-6 °dH) VCDcronic (L/kg de rufe) Tip de produs/Grad de murdărire Mic Mediu Mare Pulbere 30 000 40 000 50 000 Lichid 50 000 60 000 70 000 Sistem multicomponente 50 000 70 000 90 000







Apă cu duritate medie (7-13 °dH) VCDcronic (L/kg de rufe) Tip de produs/Grad de murdărire Mic Mediu Mare Pulbere 40 000 60 000 80 000 Lichid 60 000 75 000 90 000 Sistem multicomponente 60 000 80 000 100 000







Apă cu duritate mare (> 14 °dH) VCDcronic (L/kg de rufe) Tip de produs/Grad de murdărire Mic Mediu Mare Pulbere 50 000 75 000 90 000 Lichid 75 000 90 000 120 000 Sistem multicomponente 75 000 100 000 120 000

Volumul critic de diluare (VCDcronic) se calculează pentru toate substanțele (i) care intră în compoziția produsului, utilizând următoarea ecuație:

unde:

greutate = greutatea substanței componente per doză recomandată;

FD = factorul de degradare;

FT = factorul de toxicitate cronică al substanței indicat în lista DID.

Substanțele biocide, coloranții și parfumurile prezente în produs trebuie să fie de asemenea incluse în calculul VCD, chiar dacă concentrația este mai mică de 0,010 % (100 ppm).

Ca urmare a degradării substanțelor în cadrul procesului de spălare, se aplică norme separate următoarelor substanțe:

— peroxid de hidrogen (H2O2) – a nu se include în calculul VCD;

— acid peracetic – a se include în calcul ca acid acetic.

Evaluare și verificare: solicitantul trebuie să furnizeze calculul VCDcronic al produsului. Pe site-ul dedicat etichetei ecologice a UE este disponibilă o foaie de calcul pentru calculul valorii VCD-ului.

Valorile parametrilor FD și FT sunt cele din lista bazei de date a ingredientelor pentru detergenți (lista DID). În cazul în care substanța nu se regăsește în lista DID, acești parametri se calculează conform indicațiilor din partea B a listei DID, anexându-se documentația corespunzătoare.

Criteriul 3 – Biodegradabilitatea

(a) Biodegradabilitatea agenților tensioactivi

Toți agenții tensioactivi trebuie să fie biodegradabili în condiții aerobe.

Toți agenții tensioactivi neionici și cationici trebuie să fie de asemenea biodegradabili în condiții anaerobe.

(b) Biodegradabilitatea substanțelor organice

Conținutul tuturor substanțelor organice din produs care sunt nebiodegradabile (nu sunt ușor biodegradabile) în mediu aerob (aNBO) și nebiodegradabile în mediu anaerob (anNBO) nu poate depăși următoarele limite:

aNBO







Apă cu duritate mică (0-6 °dH) aNBO (g/kg de rufe) Tip de produs/Grad de murdărire Mic Mediu Mare Pulbere 0,70 1,10 1,40 Lichid 0,50 0,60 0,70 Sistem multicomponente 1,25 1,75 2,50







Apă cu duritate medie (7-13 °dH) aNBO (g/kg de rufe) Tip de produs/Grad de murdărire Mic Mediu Mare Pulbere 1,10 1,40 1,75 Lichid 0,60 0,70 0,90 Sistem multicomponente 1,75 2,50 3,75







Apă cu duritate mare (> 14 °dH) aNBO (g/kg de rufe) Tip de produs/Grad de murdărire Mic Mediu Mare Pulbere 1,40 1,75 2,20 Lichid 0,70 0,90 1,20 Sistem multicomponente 2,50 3,75 4,80

anNBO







Apă cu duritate mică (0-6 °dH) anNBO (g/kg de rufe) Tip de produs/Grad de murdărire Mic Mediu Mare Pulbere 0,70 1,10 1,40 Lichid 0,50 0,60 0,70 Sistem multicomponente 1,25 1,75 2,50







Apă cu duritate medie (7-13 °dH) anNBO (g/kg de rufe) Tip de produs/Grad de murdărire Mic Mediu Mare Pulbere 1,10 1,40 1,75 Lichid 0,60 0,70 0,90 Sistem multicomponente 1,75 2,50 3,75







Apă cu duritate mare (> 14 °dH) anNBO (g/kg de rufe) Tip de produs/Grad de murdărire Mic Mediu Mare Pulbere 1,40 1,75 2,20 Lichid 0,70 0,90 1,20 Sistem multicomponente 2,50 3,75 4,80

Evaluare și verificare: solicitantul furnizează documentația privind degradabilitatea agenților tensioactivi, precum și calculul aNBO și anNBO pentru produs. Pe site-ul dedicat etichetei ecologice a UE este disponibilă o foaie de calcul pentru calculul valorilor aNBO și anNBO.

Atât pentru agenții tensioactivi, cât și pentru valorile aNBO și anNBO, este necesar să se facă trimitere la lista DID. Pentru substanțele componente neincluse în lista DID, trebuie să se furnizeze informațiile relevante din literatura de specialitate sau din alte surse sau rezultatele unor încercări adecvate care să indice faptul că acestea sunt biodegradabile în mediu aerob și anaerob, după cum se prevede în apendicele I.

Este de remarcat faptul că TAED (tetraacetiletilendiamină) trebuie considerat ca fiind biodegradabil în mediu anaerob.

În absența documentației conforme cu cerințele menționate anterior, o substanță, alta decât un agent tensioactiv, poate fi scutită de cerința privind degradabilitatea în mediu anaerob dacă este îndeplinită una dintre următoarele trei condiții:

1. ușor degradabilă și cu adsorbție slabă (A < 25 %); sau

2. ușor degradabilă și cu desorpție ridicată (D > 75 %); sau

3. ușor degradabilă și fără potențial de bioacumulare.

Încercările de adsorbție/desorbție pot fi desfășurate în conformitate cu orientările OCDE 106.

Criteriul 4 – Substanțe și amestecuri excluse sau limitate

(a) Substanțe excluse în mod expres

Următoarele substanțe nu trebuie incluse în produs, nici în cadrul formulei, nici în cadrul vreunui amestec inclus în formulă:

— fosfați (nu se exclud fosfonații, dar sunt limitați de criteriul 3);

— APEO (alchil fenol etoxilați) și ADP (alchilfenoli și derivați ai acestora);

— EDTA (acid etilendiaminotetraacetic) și sărurile acestuia.

Evaluare și verificare: solicitantul trebuie să prezinte o declarație susținută de declarații de la producătorii de substanțe, după caz, prin care se confirmă că substanțele enumerate nu au fost incluse în produs.

(b) Substanțe și amestecuri periculoase

În conformitate cu articolul 6 alineatul (6) din Regulamentul (CE) nr. 66/2010 privind eticheta UE ecologică, produsul sau orice componentă a acestuia nu trebuie să conțină substanțe care îndeplinesc criteriile de atribuire a frazelor de pericol sau de risc menționate mai jos în conformitate cu Regulamentul (CE) nr. 1272/2008 al Parlamentului European și al Consiliului ( 2 ) sau cu Directiva 67/548/CEE a Consiliului ( 3 ) și nici substanțele menționate la articolul 57 din Regulamentul (CE) nr. 1907/2006. Următoarele fraze de risc se referă, în general, la substanțe. Cu toate acestea, în cazul în care nu pot fi obținute informații privind substanțele, se aplică regulile de clasificare pentru amestecuri.

Lista frazelor de pericol:







Frază de pericol (1) Frază de risc (2) H300 Mortal în caz de înghițire R28 H301 Toxic în caz de înghițire R25 H304 Poate fi mortal în caz de înghițire și de pătrundere în căile respiratorii R65 H310 Mortal în contact cu pielea R27 H311 Toxic în contact cu pielea R24 H330 Mortal în caz de inhalare R23/26 H331 Toxic în caz de inhalare R23 H340 Poate provoca anomalii genetice R46 H341 Susceptibil de a provoca anomalii genetice R68 H350 Poate provoca cancer R45 H350i Poate provoca cancer în cazul inhalării R49 H351 Susceptibil de a provoca cancer R40 H360F Poate afecta fertilitatea R60 H360D Poate dăuna fătului R61 H360FD Poate afecta fertilitatea. Poate dăuna fătului R60/61/60-61 H360Fd Poate afecta fertilitatea. Susceptibil de a dăuna fătului R60/63 H360Df Poate dăuna fătului. Susceptibil de a afecta fertilitatea R61/62 H361f Susceptibil de a afecta fertilitatea R62 H361d Susceptibil de a dăuna fătului R63 H361fd Susceptibil de a afecta fertilitatea. Susceptibil de a dăuna fătului R62-63 H362 Poate dăuna copiilor alăptați la sân R64 H370 Provoacă leziuni ale organelor R39/23/24/25/26/27/28 H371 Poate provoca leziuni ale organelor R68/20/21/22 H372 Provoacă leziuni ale organelor în caz de expunere prelungită sau repetată R48/25/24/23 H373 Poate provoca leziuni ale organelor în caz de expunere prelungită sau repetată R48/20/21/22 H400 Foarte toxic pentru mediul acvatic R50 H410 Foarte toxic pentru mediul acvatic, cu efecte pe termen lung R50-53 H411 Toxic pentru mediul acvatic, cu efecte pe termen lung R51-53 H412 Nociv pentru mediul acvatic, cu efecte pe termen lung R52-53 H413 Poate provoca efecte nocive pe termen lung asupra mediului acvatic R53 EUH059 Periculos pentru stratul de ozon R59 EUH029 În contact cu apa degajă un gaz toxic R29 EUH031 În contact cu acizi degajă un gaz toxic R31 EUH032 În contact cu acizi degajă un gaz foarte toxic R32 EUH070 Toxic în caz de contact cu ochii R39-41 Substanțe sensibilizante H334 Poate provoca simptome de alergie sau astm sau dificultăți de respirație în caz de inhalare R42 H317 Poate provoca o reacție alergică a pielii R43 (1) Regulamentul (CE) nr. 1272/2008. (2) Directiva 67/548/CEE adaptată la REACH în conformitate cu Directiva 2006/121/CE și cu Directiva 1999/45/CE modificată.

Este de remarcat faptul că acest criteriu se aplică, de asemenea, produselor de degradare cunoscute, de exemplu formaldehida din agenții eliberatori de formaldehidă.

Cerința de mai sus nu se aplică în cazul substanțelor sau al amestecurilor care își schimbă proprietățile în urma prelucrării (de exemplu, nu mai sunt biodisponibile sau suferă modificări chimice), astfel încât pericolul identificat dispare.

Produsul final nu trebuie să fie etichetat în conformitate cu frazele de pericol de mai sus.

Derogări

Următoarele substanțe sunt scutite în mod expres de la această cerință:

▼M2







Subtilizină H400: Foarte toxic pentru organismele acvatice R50 H411: Toxic pentru organismele acvatice, cu efecte pe termen lung R50-53 Agenți tensioactivi în concentrații totale < 20 % în produsul final H400: Foarte toxic pentru organismele acvatice R50 Agenți tensioactivi în concentrații totale < 25 % în produsul final (*1) H412: Nociv pentru organismele acvatice, cu efecte pe termen lung R52-53 Substanțe biocide utilizate în scopul conservării (*2) (numai pentru lichide cu pH între 2 și 12, a căror concentrație în materialul activ este de maximum 0,10 % în greutate) H331: Toxic în caz de inhalare R23 H334: Poate provoca simptome de alergie sau de astm ori dificultăți de respirație în caz de inhalare R42 H317: Poate provoca o reacție alergică a pielii R43 H400: Foarte toxic pentru organismele acvatice R50 Enzime (*3) H400: Foarte toxic pentru organismele acvatice R50 H334: Poate provoca simptome de alergie sau de astm ori dificultăți de respirație în caz de inhalare R42 H317: Poate provoca o reacție alergică a pielii R43 Catalizatori de înălbire (*3) H400: Foarte toxic pentru organismele acvatice R50 NTA sub formă de impuritate în MGDA și GLDA (*4) H351: Susceptibil de a provoca apariția cancerului R40 (*1) Această derogare se aplică cu condiția ca agenții tensioactivi să respecte criteriul 3 litera (a) și să fie degradabili anaerob. (*2) Derogarea se aplică numai pentru criteriul 4 litera (b). Substanțele biocide trebuie să respecte criteriul 4 litera (e). (*3) Inclusiv stabilizatori și alte substanțe auxiliare din preparate. (*4) În concentrații mai mici de 1,0 % în materia primă, atât timp cât concentrația totală în produsul final este mai mică de 0,10 %.

▼B

Evaluare și verificare: solicitantul trebuie să demonstreze conformitatea cu acest criteriu prin prezentarea unei declarații privind neapartenența fiecărei substanțe componente la vreuna dintre clasele de pericol aferente frazelor de pericol menționate în lista de mai sus, în conformitate cu Regulamentul (CE) nr. 1272/2008, în măsura în care acest lucru poate fi stabilit cel puțin din informațiile care îndeplinesc criteriile enumerate în anexa VII la Regulamentul (CE) nr. 1907/2006. Această declarație trebuie să fie însoțită de informații sintetizate cu privire la caracteristicile relevante asociate frazelor de pericol menționate în lista de mai sus, la nivelul de detaliere indicat în secțiunile 10, 11 și 12 din anexa II la Regulamentul (CE) nr. 1907/2006 (Cerințe privind elaborarea fișelor cu date de securitate).

Informațiile privind proprietățile intrinseci ale substanțelor pot fi generate cu ajutorul altor metode decât încercările, de exemplu prin folosirea de metode alternative, cum ar fi metodele in vitro, prin modele cantitative ale relației structură-activitate sau prin utilizarea grupării sau a trimiterilor încrucișate în conformitate cu anexa XI la Regulamentul (CE) nr. 1907/2006. Schimbul de date relevante este puternic încurajat.

Informațiile furnizate trebuie să se refere la formele sau la stările fizice ale substanței sau ale amestecurilor, astfel cum sunt utilizate în produsul final.

Pentru substanțele enumerate în anexele IV și V la Regulamentul REACH, scutite de obligațiile de înregistrare în temeiul articolului 2 alineatul (7) literele (a) și (b) din Regulamentul (CE) nr. 1907/2006 (REACH), o declarație în acest sens va fi suficientă pentru respectarea cerințelor stabilite anterior.

▼M1

Pentru agenții tensioactivi ce fac obiectul unei derogări, care îndeplinesc criteriile de clasificare în clasele de pericol H412, solicitantul trebuie să prezinte documentație privind degradabilitatea acestora, făcând trimitere la lista DID. Pentru agenții tensioactivi care nu sunt incluși în lista DID, se face trimitere la informații relevante din literatura de specialitate sau din alte surse ori la rezultatele unor teste corespunzătoare, conform descrierii de la apendicele 1.

▼B

(c) Substanțe enumerate în conformitate cu articolul 59 alineatul (1) din Regulamentul (CE) nr. 1907/2006

Nu este permisă acordarea niciunei derogări de la excluderea prevăzută la articolul 6 alineatul (6) din Regulamentul (CE) nr. 66/2010 în ceea ce privește substanțele identificate drept substanțe ce prezintă motive de îngrijorare deosebită și incluse în lista prevăzută la articolul 59 din Regulamentul (CE) nr. 1907/2006, prezente în amestecuri în concentrații de peste 0,010 %.

Evaluare și verificare: lista substanțelor identificate ca fiind substanțe ce prezintă motive de îngrijorare deosebită și incluse în lista substanțelor candidate în conformitate cu articolul 59 din Regulamentul (CE) nr. 1907/2006 este disponibilă la adresa: http://echa.europa.eu/chem_data/authorisation_process/candidate_list_table_en.asp

La data depunerii cererii, se va face trimitere la această listă. Solicitantul trebuie să prezinte organismului competent formula exactă a produsului. Solicitantul trebuie să prezinte, de asemenea, o declarație de conformitate cu acest criteriu și documentația aferentă, precum declarațiile de conformitate semnate de furnizorii de materiale și copii ale fișelor cu date de securitate ale substanțelor sau amestecurilor utilizate.

(d) Substanțe componente limitate – parfumuri

Produsul nu poate avea în compoziție parfumuri care conțin mosc nitrat sau mosc policiclic.

Orice substanță componentă adăugată produsului ca parfum trebuie să fie produsă și manipulată în conformitate cu codul de bune practici al Asociației Internaționale pentru Parfumuri (IFRA). Acest cod poate fi consultat pe site-ul IFRA: http://www.ifraorg.org. Producătorul trebuie să respecte recomandările formulate în standardele IFRA în ceea ce privește interdicțiile, restricțiile de utilizare și criteriile de puritate prevăzute pentru materiale.

Substanțele de parfumare care fac obiectul obligației de declarare prevăzute în Regulamentul (CE) nr. 648/2004 al Parlamentului European și al Consiliului ( 4 ) privind detergenții (anexa VII) și care nu sunt deja excluse în temeiul criteriului 4 litera (b) trebuie să nu fie prezente în cantități ≥ 0,010 % (≥ 100 ppm) per substanță în produsul final.

Evaluare și verificare: solicitantul trebuie să prezinte o declarație de conformitate semnată care să indice cantitatea de parfumuri din produs. Solicitantul trebuie să prezinte de asemenea o declarație a producătorului de parfumuri care să precizeze cantitățile, conținute de parfumuri, din fiecare dintre substanțele enumerate în anexa III partea I la Directiva 76/768/CEE a Consiliului ( 5 ).

(e) Substanțe biocide

(i) Produsul poate conține substanțe biocide numai în scopul conservării produsului și numai în doza corespunzătoare exclusiv acestui scop. Această prevedere nu se referă la agenții tensioactivi, care pot avea și proprietăți biocide. Evaluare și verificare: solicitantul trebuie să prezinte copii ale fișelor cu date de securitate a materialelor pentru orice substanțe biocide adăugate, precum și informații cu privire la concentrația exactă a acestora în produs. Producătorul sau furnizorul substanțelor biocide trebuie să prezinte informații cu privire la doza necesară conservării produsului.

(ii) Este interzis să se afirme sau să se sugereze pe ambalaj sau prin orice alt mijloc de comunicare că produsul are o acțiune antimicrobiană sau dezinfectantă. Evaluare și verificare: solicitantul trebuie să prezinte organismului competent textele și machetele folosite pentru fiecare tip de ambalaj și/sau o mostră din fiecare dintre diferitele tipuri de ambalaj.

(iii) Produsul poate conține substanțe biocide, cu condiția ca acestea să nu fie bioacumulabile. O substanță biocidă nu este considerată ca fiind bioacumulabilă dacă BCF < 100 sau logKow < 3,0. Dacă atât valoarea BCF, cât și valoarea logKow sunt disponibile, se utilizează cea mai mare valoare BCF măsurată. Evaluare și verificare: solicitantul trebuie să prezinte copii ale fișelor cu date de securitate a materialelor pentru orice substanțe biocide adăugate, precum și informații cu privire la valorile BCF și/sau logKow ale acestora.

(f) Enzime

Enzimele trebuie să fie sub formă de lichid sau de granule fără pulberi. Enzimele nu trebuie să prezinte resturi de microorganisme provenite din procesul de fabricare.

Evaluare și verificare: solicitantul trebuie să furnizeze copii ale fișelor cu date de securitate a materialelor pentru orice enzimă adăugată, precum și o documentație care să garanteze că respectiva enzimă nu prezintă resturi de microorganisme.

Criteriul 5 – Cerințe de ambalare

(a) Raport greutate/utilitate (WUR)

Raportul greutate/utilitate (WUR) al produsului nu trebuie să depășească valorilor următoare:







Tip de produs/duritatea apei WUR (g/kg de rufe) Apă cu duritate mică Apă cu duritate medie Apă cu duritate mare Pulbere 1,5 2,0 2,5 Lichid 2,0 2,5 3,0

WUR se calculează numai pentru ambalajul primar și se face un calcul pentru fiecare produs dintr-un sistem multicomponente (inclusiv capace, dopuri și pompe manuale/pulverizatoare), cu ajutorul formulei următoare:

unde:

Wi = greutatea (g) elementului de ambalaj (i) inclusiv eticheta, dacă este cazul;

Ui = greutatea (g) materialului nereciclat (virgin) din elementul de ambalaj (i). Dacă proporția de material reciclat din elementul de ambalaj este 0 %, atunci Ui = Wi;

Di = numărul de unități funcționale conținute de elementul de ambalaj (i). Unitatea funcțională = doza în g/kg de rufe. A se ține seama de faptul că, la calcularea WUR, trebuie să se utilizeze cea mai mare doză recomandată pentru fiecare tip de duritate a apei;

ri = valoarea de reciclare, respectiv de câte ori elementul de ambalaj (i) este utilizat în același scop, în cadrul unui sistem de retur sau de reîncărcare, r = 1, în cazul în care ambalajul nu este reutilizat în același scop. În cazul reutilizării ambalajului, r este stabilit la 1, cu excepția cazului în care solicitantul poate prezenta documente justificative pentru un număr mai mare.

Excepții

Ambalajele din plastic/hârtie/carton care conțin mai mult de 80 % material reciclat sau mai mult de 80 % plastic de origine regenerabilă sunt scutite de această cerință.

Ambalajul este considerat reciclat dacă materia primă folosită pentru fabricarea acestuia a fost colectată de la producătorii de ambalaje în faza de distribuție sau în faza de consum. În cazurile în care materia primă este reprezentată de deșeuri industriale rezultate din procesul de producție propriu al producătorului materialului, acesta nu se consideră ca fiind reciclat.

Evaluare și verificare: solicitantul trebuie să prezinte calculul WUR pentru fiecare produs. Pentru acest calcul, este pusă la dispoziție o foaie de calcul pe site-ul dedicat etichetei ecologice a UE. Solicitantul trebuie să furnizeze o declarație completată și semnată privind conținutul de materiale reciclate sau de materiale de origine regenerabilă prezent în ambalaj. Pentru aprobarea ambalajelor reîncărcabile, solicitantul și/sau distribuitorul trebuie să demonstreze că rezervele vor fi/sunt disponibile pe piață în vederea achiziționării.

(b) Ambalajul din plastic

În ambalajul din plastic se pot utiliza numai ftalații care, la momentul depunerii cererii, au făcut obiectul unei evaluări a riscurilor și nu au fost clasificați în temeiul criteriului 4 litera (b) (și combinații ale acestora).

Pentru a permite identificarea diferitelor părți ale ambalajului în vederea reciclării, elementele din plastic ale ambalajului primar trebuie marcate conform standardului DIN 6120 partea 2 sau unui standard echivalent. Această cerință nu se aplică capacelor și pompelor.

Evaluare și verificare: solicitantul trebuie să prezinte o declarație de conformitate completată și semnată.

Criteriul 6 – Performanța la spălare (adecvarea pentru utilizare)

Efectele primare de spălare ale detergentului, precum capacitatea de îndepărtare a murdăriei și a petelor, trebuie demonstrate de către producător/solicitant cu ajutorul unor teste de spălare a unor probe textile murdărite artificial.

Testele pot fi realizate de un laborator extern sau intern care îndeplinește cerințele prevăzute în apendicele II litera (a). Testele trebuie efectuate utilizând doza recomandată, precum și duritatea apei și gradul de murdărire corespunzătoare, la cea mai mică temperatură de spălare recomandată. Măsurătorile trebuie realizate utilizând probe textile nespălate și spălate. Evaluarea rezultatelor testelor se face de către laborator și se menționează clar în raport.

Măsurarea efectelor secundare, precum efectul de înălbire, factorul de înălbire/deteriorare, conținutul de cenușă, înnegrirea și creșterea fluidității, se poate efectua de exemplu cu ajutorul mai multor probe textile supuse spălării, în conformitate cu standardul ISO 4312.

Printre probele textile supuse spălării care pot fi folosite se numără:

— WFK-PCMS-55 pentru procese de spălare industrială, constând în 13 mici pete de murdărie diferite (Institutul de cercetare pentru tehnologii de curățare WFK, Germania);

— EMPA 102, constând în 15 pete proaspete diferite (probe textile EMPA, Elveția);

— materiale textile supuse spălării de la DTI (Institutul Tehnologic Danez) pentru procesele de spălare industrială sau echivalente.

Ca alternativă la testul de laborator menționat anterior, se poate folosi un test efectuat de utilizatori pentru a demonstra eficiența. În acest caz, testul efectuat de utilizatori trebuie să îndeplinească cerințele prevăzute în apendicele II litera (b).

Atât în cazul testului de laborator, cât și în cel al testului efectuat de utilizatori, se aplică următoarele dispoziții:

Produsul testat trebuie supus încercării în raport cu un produs de referință. Produsul de referință poate să fie un produs cu tradiție pe piață sau, în cazul testului efectuat de utilizatori, un produs utilizat în mod normal de respectivul utilizator. Produsul testat trebuie să fie cel puțin la fel de eficace ca și cel de referință.

Evaluare și verificare: solicitantul trebuie să prezinte un raport de încercare care să indice că produsul respectă cerințele minime definite în testul ales; a se vedea și apendicele IIa, respectiv IIb.

Criteriul 7 – Sisteme de dozare automată

Sistemele multicomponente sunt oferite clientului împreună cu un sistem de dozare automată și controlată.

Pentru a asigura dozarea corectă de către sistemele de dozare automată, producătorii/furnizorii trebuie să includă vizitele la clienți în sarcinile normale de lucru. Aceste vizite trebuie efectuate la toate sediile cel puțin o dată pe an în timpul perioadei de valabilitate a licenței; acestea trebuie să includă cel puțin calibrarea echipamentului de dozare. Vizitele la clienți pot fi efectuate și de către un terț.

Evaluare și verificare: solicitantul trebuie să prezinte o descriere scrisă a responsabilității pentru vizitele la clienți, precum și a frecvenței și a conținutului acestora.

Criteriul 8 – Informațiile pentru utilizatori – Informațiile care figurează pe eticheta ecologică a UE

(a) Informații care figurează pe ambalaj/în fișa cu informații despre produs

Următoarele recomandări de spălare (sau echivalente) trebuie să figureze pe ambalaj și/sau într-o fișă cu informații despre produs. Recomandările de spălare trebuie să includă exemple de clasificare a gradelor de murdărire a materialelor textile și să conțină următorul text:

— Spălați la cea mai scăzută temperatură recomandată

— Spălați întotdeauna cu cea mai mare încărcare posibilă pentru materialele textile în cauză

— Dozați în conformitate cu instrucțiunile de dozare și alegeți doza în funcție de duritatea apei și de gradul de murdărire

— Folosind acest produs cu eticheta ecologică a UE și respectând instrucțiunile de dozare, contribuiți la reducerea poluării apei, a producției de deșeuri și a consumului de energie.

(b) Afirmații care figurează pe ambalaj

În general, afirmațiile care figurează pe ambalaj trebuie să fie demonstrate prin teste de performanță (de exemplu, afirmațiile referitoare la eficiența la temperaturi scăzute, cele referitoare la îndepărtarea anumitor tipuri de pete, cele privind avantajele pentru anumite tipuri de culori ale materialelor textile sau alte afirmații cu privire la proprietățile/avantajele specifice ale produsului).

— De exemplu, dacă se afirmă că un produs este eficient la 20 °C, trebuie efectuat un test de performanță la ≤ 20 °C (și, în mod similar, pentru alte afirmații referitoare la temperaturi sub 40 °C).

— De exemplu, dacă se afirmă că un produs este eficient pentru anumite tipuri de pete, această afirmație trebuie demonstrată printr-un test de performanță.

(c) Informații care figurează pe eticheta ecologică a UE

Sigla trebuie să fie vizibilă și lizibilă. Utilizarea siglei etichetei ecologice a UE este protejată în dreptul primar al UE. Numărul de înregistrare/de licență al etichetei ecologice a UE trebuie să figureze pe produs și trebuie să fie lizibil și ușor vizibil.

Eticheta facultativă prevăzută cu spațiu pentru text trebuie să conțină următorul text:

— Impact redus asupra ecosistemelor acvatice

— Utilizare limitată a substanțelor periculoase

— Performanță testată.

Orientările privind utilizarea etichetei facultative prevăzute cu spațiu pentru text sunt disponibile la rubrica „Guidelines for use of the Ecolabel logo” de la adresa: http://ec.europa.eu/environment/ecolabel/documents/logo_guidelines.pdf

Evaluare și verificare (a-c): solicitantul trebuie să prezinte o mostră de etichetă a produsului și/sau o fișă a produsului, precum și o declarație de conformitate cu acest criteriu. Afirmațiile de pe produs trebuie demonstrate cu ajutorul unor rapoarte de încercare adecvate.









Apendicele I

Lista bazei de date a ingredientelor pentru detergenți (DID)

Lista DID (partea A) este o listă care conține informații cu privire la toxicitatea și biodegradabilitatea în mediul acvatic a substanțelor componente folosite în mod obișnuit în formulele de detergenți. Lista cuprinde informații cu privire la toxicitatea și biodegradabilitatea unei serii de substanțe utilizate în produsele de spălare și curățare. Lista DID nu este exhaustivă, însă, în partea B a acesteia, se oferă indicații cu privire la determinarea parametrilor de calcul pertinenți pentru substanțele care nu figurează în listă [de exemplu, factorul de toxicitate (FT) și factorul de degradare (FD), parametri utilizați pentru calculul volumului critic de diluare]. Lista DID este o sursă generică de informații, iar substanțele care figurează în această listă nu sunt aprobate automat pentru a fi utilizate în produsele etichetate cu eticheta ecologică a UE. Lista DID (părțile A și B) se poate consulta pe site-ul dedicat etichetei ecologice a UE.

Pentru a evalua valorile FT și FD ale substanțelor despre ale căror toxicitate și biodegradabilitate în mediul acvatic nu sunt disponibile informații, se pot utiliza analogii structurale cu substanțe similare. Aceste analogii structurale trebuie aprobate de organismul competent care acordă licența de utilizare a etichetei ecologice a UE. În mod alternativ, se aplică o abordare bazată pe ipoteza cea mai pesimistă, cu ajutorul următorilor parametri:

Abordare bazată pe ipoteza cea mai pesimistă:







Toxicitate acută Toxicitate cronică Degradare Substanță componentă CL50/CE50 FS(acută) FT(acută) CFEO (1) FS(cronică) (1) FT(cronică) FD Aerobă Anaerobă „Denumire” 1 mg/l 10 000 0,0001 0,0001 1 P N (*1) Dacă nu se găsesc date acceptabile privind toxicitatea cronică, aceste coloane rămân necompletate. În acel caz, FT(cronică) se definește ca fiind egal cu FT(acută).

Demonstrarea biodegradabilității ușoare

Pentru biodegradabilitatea ușoară se folosesc următoarele metode de încercare:

1. Până la 1 decembrie 2010 și pe parcursul perioadei de tranziție cuprinsă între 1 decembrie 2010 și 1 decembrie 2015: Metodele de încercare pentru biodegradabilitatea ușoară prevăzute de Directiva 67/548/CEE, în special metodele detaliate în anexa V.C4 la această directivă, sau metodele de încercare OCDE 301 A-F echivalente, sau încercările ISO echivalente. În cazul agenților tensioactivi, nu se aplică principiul ferestrei de 10 zile. Limita de admisibilitate se situează la 70 % pentru încercările menționate în anexa V.C4-A și C4-B la Directiva 67/548/CEE (și pentru încercările echivalente OCDE 301 A și E și încercările ISO echivalente) și la 60 % pentru încercările C4-C, D, E și F (și pentru încercările OCDE 301 B, C, D și F echivalente și încercările ISO echivalente).

2. După 1 decembrie 2015 și pe parcursul perioadei de tranziție cuprinsă între 1 decembrie 2010 și 1 decembrie 2015: Metodele de încercare prevăzute de Regulamentul (CE) nr. 1272/2008.

Demonstrarea biodegradabilității anaerobe

Încercările de referință pentru degradabilitatea în mediu anaerob este EN ISO 11734, ECETOC nr. 28 (iunie 1988), OCDE 311 sau o altă metodă echivalentă, cu condiția atingerii unei degradabilități finale de 60 % în condiții anaerobe. Se pot utiliza, de asemenea, metode de încercare care simulează condițiile dintr-un mediu anaerob relevant, pentru a demonstra că s-a atins o degradabilitate finală de 60 % în condiții anaerobe.

Extrapolare pentru substanțele care nu figurează în lista DID

În cazul substanțelor componente care nu figurează în lista DID, se poate utiliza metoda descrisă în continuare pentru a prezenta documentația necesară cu privire la biodegradabilitatea acestora în mediu anaerob:

1. Se aplică o extrapolare rezonabilă. Pentru a extrapola degradabilitatea finală în mediu anaerob a agenților tensioactivi înrudiți din punct de vedere structural, se folosesc rezultatele încercărilor obținute cu o materie primă. În cazul în care biodegradabilitatea a fost confirmată pentru un agent tensioactiv (sau pentru un grup de produse omoloage) în conformitate cu lista DID, se poate presupune că un tip similar de agent tensioactiv este, de asemenea, biodegradabil în mediu anaerob [de exemplu, gruparea etoxi sulfat C12-15 A 1-3 (nr. 8 în lista DID) este biodegradabilă în mediu anaerob, astfel încât se poate presupune o biodegradabilitate în mediu anaerob analoagă în cazul grupării etoxi sulfat C12-15 A 6]. În cazurile în care biodegradabilitatea în mediu anaerob a fost confirmată pentru un agent tensioactiv printr-o metodă de încercare corespunzătoare, se poate presupune că un tip similar de agent tensioactiv este, de asemenea, biodegradabil în mediu anaerob (de exemplu, datele din literatura de specialitate care confirmă biodegradabilitatea în mediu anaerob a agenților tensioactivi din grupa sărurilor de amoniu alchilesterice pot fi folosite pentru a demonstra biodegradabilitatea în mediu anaerob analoagă a altor săruri de amoniu cuaternare care conțin legături esterice în lanțul sau lanțurile de alchili).

2. Se efectuează testul de screening pentru degradabilitatea anaerobă. Dacă sunt necesare noi încercări, se efectuează un test de screening utilizând metoda ISO 11734, ECETOC nr. 28 (iunie 1988), OCDE 311 sau o metodă echivalentă.

3. Se efectuează testul de degradabilitate cu doze mici. Dacă sunt necesare noi încercări și în cazul în care apar probleme experimentale în cadrul testului de screening (de exemplu, inhibiție provocată de toxicitatea substanței testate), se repetă testul utilizând o doză mică de agent tensioactiv și se monitorizează degradarea prin măsurători cu 14C sau analize chimice. Încercările cu doze mici se pot efectua cu ajutorul metodei OCDE 308 (august 2000) sau al unei metode echivalente.









Apendicele II

(a) Testul de laborator

Laboratorul de analiză trebuie să îndeplinească cerințele generale în temeiul standardului EN ISO 17025 sau să fie un laborator de analiză aprobat oficial ca respectând bunele practici de laborator (BPL).

Laboratorul de analiză/măsurători al solicitantului poate fi aprobat în vederea efectuării de analize și măsurători dacă:

— autoritățile monitorizează procesul de eșantionare și de analiză; sau

— producătorul deține un sistem de calitate care include încercările și analizele și care este certificat în conformitate cu ISO 9001; sau

— producătorul poate demonstra conformitatea între o primă încercare realizată în paralel de un institut de încercări imparțial și de laboratorul propriu al producătorului, precum și că producătorul face eșantionarea în conformitate cu un plan de eșantionare prevăzut.

Laboratorul de testare al producătorului poate fi aprobat în vederea efectuării de încercări pentru a demonstra eficacitatea dacă se îndeplinesc următoarele cerințe suplimentare.

— Organizațiile de etichetare ecologică trebuie să poată monitoriza desfășurarea încercării.

— Organizația de etichetare ecologică trebuie să aibă acces la toate datele referitoare la produs.

— Eșantioanele trebuie să fie anonime pentru laboratorul de testare.

— Desfășurarea încercării de eficacitate trebuie să fie descrisă în cadrul sistemului de control al calității.

(b) Testul efectuat de utilizatori

1. Trebuie să se obțină răspunsuri de la cel puțin 5 centre de testare care reprezintă o selecție de clienți.

2. Procedura și dozarea trebuie să respecte recomandările producătorului.

3. Perioada de încercare trebuie să aibă o durată de cel puțin patru săptămâni.

4. Fiecare centru de testare trebuie să evalueze caracterul funcțional al produsului sau al sistemului multicomponente, caracterul dozabil, capacitatea de comprimare, limpezirea și solubilitatea.

5. Fiecare centru de testare trebuie să evalueze eficiența produsului sau a sistemului multicomponente răspunzând la întrebări referitoare la următoarele aspecte (sau formulări similare): (a) Capacitatea de a spăla articole cu grad de murdărire mic, mediu sau mare (b) O evaluare a efectelor primare ale spălării, precum capacitatea de îndepărtare a murdăriei și a petelor, iar efectul de înălbire trebuie notat (c) Evaluarea efectelor secundare ale spălării, precum înnegrirea rufelor albe și rezistența culorii și pătarea rufelor colorate (d) Evaluarea efectului agentului de clătire asupra uscării, călcării sau calandrării articolelor de spălat (e) Gradul de satisfacție al subiectului care efectuează încercarea în legătură cu programul de vizite la clienți.

6. Răspunsul trebuie să fie evaluat pe o scară care conține cel puțin 3 niveluri, de exemplu, „insuficient de eficace”, „suficient de eficace” sau „foarte eficace”. Cu privire la gradul de satisfacție al centrului de testare în legătură cu modalitățile de raportare a vizitelor, categoriile trebuie să fie „nesatisfăcut”, „satisfăcut” și „foarte satisfăcut”.

7. Cel puțin 5 centre de testare trebuie să prezinte răspunsuri. Cel puțin 80 % dintre subiecți trebuie să evalueze produsul ca fiind suficient de eficace sau foarte eficace la toate punctele (a se vedea punctul 4) și să fie satisfăcuți sau foarte satisfăcuți de programul de vizite la clienți.

8. Trebuie precizate toate datele brute obținute în urma încercărilor.

9. Procedura de încercare trebuie descrisă în detaliu.